साक्षी महाराज ने फिर दिया विवादित बयान, सार्वजनिक स्थानों में अश्लील हरकतें करने वाले प्रेमी जोड़ों को जेल में डाल देना चाहिए  
साक्षी महाराज पहले भी दे चुके हैं विवादित बयान
गुरमीत राम रहीम का भी समर्थन कर चुके हैं साक्षी महाराज
उत्तर प्रदेश के उन्नाव से सांसद हैं साक्षी महाराज
पहले डेरा सच्चा सौदा प्रमुख गुरमीत राम रहीम सिंह का बचाव कर चुके साक्षी महाराज ने कहा कि उनका उससे कोई संबंध नहीं है लेकिन कुछ राजनेता वोट के लिए फर्जी बाबाओं का सहयोग मांगते हैं. भाजपा सांसद साक्षी महाराज ने कहा, 'राम रहीम और रामपाल जैसे लोग ‘वोट बैंक की राजनीति’ से निकले हैं और राजनेताओं को आत्मचिंतन करना चाहिए कि क्या ऐसे बाबाओं को प्रोत्साहित किया जाना चाहिए.' उन्होंने रोहिंग्या मुस्लिम शरणार्थियों के मुद्दे पर कहा कि उन्हें देश में रहने का कोई अधिकार नहीं है.